বর্তমানে প্রায় ২৪৪ মিলিয়ন জনগোষ্ঠী (বিশ্ব জনসংখ্যার ৩.৩%) কাজের বা অন্য কোন প্রয়োজনে নিজ দেশে না বাস করে অন্যত্র বাস করছেন এবং উভয় দেশেরই অর্থনৈতিক, সামাজিক এবং সাংস্কৃতিক উন্নয়নে গুরুত্বপূর্ণ অবদান রেখে চলেছেন। ২০১৬ সালে ৫৭৫ বিলিয়ন ইউএস ডলার রেমিটেন্স হিসেবে বিশ্বের বিভিন্ন দেশ আয় করছে। বিশ্বের অন্যান্য দেশের মতো বাংলাদেশের উন্নয়ন এবং সমৃদ্ধির ক্ষেত্রে অভিবাসন খাতটি অত্যন্ত গুরুত্বপূর্ণ। বাংলাদেশ ২০১৬-১৭ অর্থবছরে শুধু এই খাত থেকে ১২.৭ বিলিয়ন ইউএস ডলার আয় করেছে।